CELEX: 62019TN0186
Language: fi
Date: 2019-03-29 00:00:00
Title: asia T-186/19: Kanne 29.3.2019 — Zubedi v. neuvosto

3.6.2019   
            
            
               FI
            
            
               Euroopan unionin virallinen lehti
            
            
               C 187/82
            
         
      Kanne 29.3.2019 — Zubedi v. neuvosto
      (asia T-186/19)
      (2019/C 187/88)
      Oikeudenkäyntikieli: englanti
      
         Asianosaiset
      
      
         Kantaja: Khaled Zubedi (Damaskos, Syyria) (edustajat: M. Lester, QC, ja M. O’Kane, solicitor)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 21.1.2019 annetun neuvoston täytäntöönpanopäätöksen (YUTP) 2019/87 (1) ja 21.1.2019 annetun neuvoston täytäntöönpanoasetuksen (EU) 2019/85 (2) kantajaa koskevilta osin ja
               
            
                  —
               
               
                  velvoittamaan vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja vetoaa kanteensa tueksi yhteen kanneperusteeseen, jonka mukaan vastaaja teki ilmeisen arviointivirheen sisällyttäessään kantajan Syyriaa koskeviin Euroopan unionin rajoittaviin toimenpiteisiin.
      Kantaja on sisällytetty kyseisiin toimenpiteisiin neuvoston täytäntöönpanopäätöksellä (YUTP) 2019/87 ja neuvoston täytäntöönpanoasetuksella (EU) 2019/85 sillä perusteella, että hän kuuluu sellaisten menestyneiden liikemiesten joukkoon Syyriassa, jotka vastaajan mukaan saavat suuria voittoja presidentti Assadin hallinnon johdosta ja tukevat tätä hallintoa muodostamalla kumppanuuksia valtion takaamien yhtiöiden kanssa kehittämällä Syyrian konfliktin johdosta siirtymään joutuneilta henkilöiltä pakkolunastettua maata. Tämä on täysin totuudenvastaista kantajan kohdalla, eivätkä perusteet sisällyttämiselle täyty eivätkä vastaajan väitteet perustu riittävän vankkaan perustaan.
      
         (1)  Syyriaan kohdistettavista rajoittavista toimenpiteistä annetun päätöksen 2013/255/YUTP täytäntöönpanosta 21.1.2019 annettu neuvoston täytäntöönpanopäätös (YUTP) 2019/87 (EUVL 2019, L 181, s. 13).
      
         (2)  Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 21.1.2019 annettu neuvoston täytäntöönpanoasetus (EU) 2019/85 (EUVL 2019, L 181, s. 4).